Public procurement notice: Contract Notice
Published: 2019-09-05
Buyer: Ylioppilaiden terveydenhoitosäätiö
Country: FI
Contract type: Services
Procedure: Open procedure
CPV classification: 30100000 | 32412000 | 50312600 | 64212000 | 72000000
Estimated value: 10000000 EUR
Submission deadline: 2019-10-07
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Ylioppilaiden terveydenhoitosäätiö sr (myöhemmin myös YTHS tai asiakas) pyytää tarjousta seuraavista ICT-palveluista: käyttäjätuki, päätelaitteiden hankinta, rahoitus ja elinkaaripalvelut, käyttö- ja kapasiteettipalvelut, tietoliikennepalvelut, mobiililiittymät sekä edellä mainittuja tukevat asiantuntijapalvelut.
Tarkempi kuvaus palvelun nyky- ja tavoitetilasta, keskeisistä sopimusehdoista, vaatimuksista ja vertailuperusteista on liitteilssä 1–7. Tarjoushinnat tulee antaa liitteelle 4 Hintalomake.
Mahdolliset hankintaan liittyvät kysymykset ja huomiot on lähetettävä sähköisen hankintajärjestelmän kautta. Muilla tavoilla esitettyihin kysymyksiin ja tiedusteluihin ei tarjoajien tasapuolisen kohtelun turvaamiseksi voida vastata. Kysymyksiin annetut vastaukset ja mahdolliset tarjouspyyntöön tehdyt tarkennukset ovat luettavissa kaikille julkaistavana tiedotteena sähköisessä järjestelmässä viimeistään 25.9.2019.
Tarjoajan on tarkistettava mahdolliset muutokset ja täsmennykset tarjouspyyntöasiakirjoihin sähköisestä hankintajärjestelmästä ennen tarjouksen jättämistä. Tarjoajan tulee ymmärtää, että ne ovat osa tarjouspyyntöä. Tarjoajan tulee ottaa huomioon annetut vastaukset tarjousta tehdessään. Tarjoaja ei voi vedota tarjousten jättämisen jälkeen siihen, että ei ole ollut tietoinen lisätietokysymyksistä ja niiden vastauksista. Tarjouspyyntöön mahdollisesti tehtävät muutokset tai tarkennukset saattavat kumota jo lähetetyt tai vielä keskeneräiset tarjoukset toimittajaportaalissa, jolloin tarjous tulee tehdä uudelleen.
Tarjouksen tekemistä ja jättämistä koskevissa tietoteknisissä kysymyksissä ja ongelmatilanteissa tulee olla yhteydessä sähköisen hankintajärjestelmän asiakastukeen: p. +358 207528600 (ark. 9:00–16:00) tai suomi@mercell.com. Osoitteesta https://www.mercell.com/fi-fi/hankinta/83293149/asiakastuki.aspx voi perehtyä järjestelmän käyttöön. Sähköisen hankintajärjestelmän teknisten ongelmien tilanteessa hankintayksikkö varaa oikeuden toimittaa asiakirjat tarjoajan ilmoittamaan sähköpostiosoitteeseen.
Hankintaa ei ole jaettu osa-alueisiin palveluiden sujuvuuden takaamiseksi. Asiakas tulee valitsemaan kilpailutuksen perusteella 1 toimittajan ja 1 varatoimittajan.
Tarjoajan tulee tutustua huolellisesti liitteeseen 5. Sopimusehdot ovat ehdottomia vaatimuksia, eikä niihin saa tehdä muutoksia, varaumia, lisäyksiä tai poistoja. Omia sopimusehtoja ei saa esittää tarjouksessa. Sopimus ei synny hankintapäätöksellä, vaan vasta erikseen tehtävällä kirjallisella sopimuksella. Hankintasopimus voidaan tehdä ja panna täytäntöön aikaisintaan 14 päivän kuluttua siitä, kun tarjoaja on saanut tai hänen katsotaan saaneen hankintapäätöksen sekä valitusosoituksen ja oikaisuohjeen tiedoksi.
Määräajassa jätetyt tarjoukset avautuvat sähköisessä hankintajärjestelmässsä tarkasteltavaksi tarjousten jättöajan täytyttyä. Tarjousten avaustilaisuus ei ole julkinen.
Sopimus ei tuota toimittajalle yksinoikeutta. Perustelluista syistä voidaan osia nyt kilpailutettavista palveluista hankkia myös toimittajalta, jonka kanssa ei tämän kilpailutuksen perusteella ole solmittu sopimusta.
Mikäli tarjous tehdään työyhteenliittymän/ryhmittymän nimissä, tulee tarjouksessa ilmoittaa työyhteenliittymän vastuullinen osapuoli. Vastuullinen osapuoli allekirjoittaa sopimuksen kaikkien työyhteenliittymän osapuolien puolesta ja vastaa sopimuksen vastuista ja velvoitteista kaikkien työyhteenliittymän osapuolten puolesta (tai nimissä). Kaikki työyhteenliittymän osapuolet tulee nimetä tarjouksessa ja kaikki pyydetyt tiedot ja selvitykset on annettava jokaisesta työyhteenliittymän osapuolesta.
Tarjoaja hyväksyy tarjoukseensa liittämiensä selvitysten ja vastausten siirtämisen sellaisenaan tarjoajan ja asiakkaan väliseen sopimukseen, mikäli se menestyy tässä tarjouskilpailussa. Tarjoaja hyväksyy, että tarjouspyynnön liitteeseen 3. Vaatimuslomake annettujen kyllä-vastausten vaatimukset voidaan suoraan liittää Sopimukseen ja että Osittain-vastausten vaatimukset voidaan liittää sopimukseen tarjoajan vastausten mukaisesti. Tarjoaja ei saa tarpeettomasti pitkittää sopimusneuvotteluja vaatimalla täydennyksiä ja muutoksia vaatimuslomakkeen kyllä-vastaustensa kohteena oleviin vaatimuksiin tai niihin osittain-vastausten kohtiin, jotka se on tarjouksessaan hyväksynyt, mikäli asiakas ei tätä erikseen hyväksy. Yhdessä sopien, sopijapuolet voivat tarvittaessa ja perustellusti täsmentää kohdennetusti ja rajatusti sellaisia vaatimusten ja sopimuksen seikkoja, joilla ei ole olennaista vaikutusta palvelun/tuotteen hinnan ja/tai sisällön kannalta.


Award value: 10000000